Organizatori kontrolišu gomilanje stvari
Mnogi ljudi imaju u kući gomilu stvari koje im nisu potrebne, ali ne mogu da ih se odreknu.
Kad dodjete u posetu Fioni Morisi u Silver Springu, u državi Merilend, ne izgleda vam da je njena kuća mala. Sve je na svom mestu i ima dosta otvorenog prostora. Medjutim, Morisi - profesionalni organizator, kaže da je veoma lako taj prostor ispuniti stvarima. Tako problem počinje. Da bi pomogla svojim klijentima da dovedu svoje kuće u red, Fiona Morisi ih posećuje - pregleda njihove nagomilane stvari i traži od njih da budu nemilosrdni. Vašingtonski psiholog Elspet Bel ističe da su ljudi koji gomilaju stvari većinom osetljivi, inteligentni, kreativni i ljubazni. Ona ukazuje da taj trend ima tendenciju da se prenosi u porodicama sa generacije na generaciju. Medjutim, Fiona Morisi ističe da ljudi mogu da nauče kako da srede svoje stvari. „ Znajući tačno šta imate i gde to držite je veoma korisna osobina. Morisi svojim klijentima prenosi to umeće. Krš se ne stvara preko noći, kaže ona, i takodje ne nestaje preko noći. Držati svoje stvari pod kontrolom je večiti izazov.